**Ministru kabineta noteikumu projekta „****Noteikumi par speciālo zināšanu bērnu tiesību aizsardzības jomā apguves kārtību, šo zināšanu saturu un apjomu” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | 2013.gada 4.jūlijā spēkā stājušies grozījumi Bērnu tiesību aizsardzības likumā, tostarp tika grozīts likuma pants, uz kura pamata tika izdoti Ministru kabineta 2005.gada 27.septembra noteikumi Nr.729 „Noteikumi par speciālu zināšanu apguves kārtību bērnu tiesību aizsardzības jomā un šo zināšanu saturu” (turpmāk – MK noteikumi Nr. 729). Bērnu tiesību aizsardzības likums tika papildināts ar jaunu 51.pantu, kurā tika definēti subjekti, kuriem nepieciešamas speciālās zināšanas bērnu tiesību aizsardzības jomā, kā arī noteikts, ka kārtību, kādā apgūstamas speciālās zināšanas bērnu tiesību aizsardzības jomā, kā arī šo zināšanu saturu un apjomu nosaka Ministru kabinets. Līdz ar šiem grozījumiem spēku zaudēja MK noteikumi Nr. 729. 2014.gada 6.martā Saeima 3.lasījumā atbalstīja grozījumus Bērnu tiesību aizsardzības likuma 51.pantā, lai ieviestu Eiropas Parlamenta un Padomes Direktīva 2011/93/ES par seksuālas vardarbības pret bērniem, bērnu seksuālas izmantošanas un bērnu pornogrāfijas apkarošanu, un ar kuru aizstāj Padomes Pamatlēmumu 2004/68/TI. Bērnu tiesību aizsardzības likuma 51.pants papildināts ar pirmo prim daļu, nosakot, ka lai ieslodzījuma vietu darbinieki, kuri strādā ar nepilngadīgajiem, tiesneši, prokurori, Valsts policijas amatpersonas, kuras strādā ar bērniem, un advokāti apgūtu speciālās zināšanas bērnu tiesību aizsardzības jomā, tajā skaitā par saskarsmi ar nepilngadīgo kriminālprocesa laikā, Valsts bērnu tiesību aizsardzības inspekcija organizē mācības atbilstoši likumā par valsts budžetu kārtējam gadam piešķirtajiem līdzekļiem.Noteikumu projekts „Noteikumi par speciālo zināšanu bērnu tiesību aizsardzības jomā apguves kārtību, šo zināšanu saturu un apjomu” (turpmāk – noteikumu projekts) sagatavots saskaņā ar Bērnu tiesību aizsardzības likuma 51.panta otrajā daļā noteikto deleģējumu.  |
| 2. | Pašreizējā situācija un problēmas | Līdz ar grozījumiem Bērnu tiesību aizsardzības likumā spēku zaudēja MK noteikumi Nr.729, un ir jāizdod jauns regulējums, kas nosaka kārtību, kādā apgūstamas speciālās zināšanas bērnu tiesību aizsardzības jomā (turpmāk – speciālās zināšanas), kā arī šo zināšanu saturu un apjomu.MK noteikumu Nr.729 darbības laikā tika konstatētas šādas problēmas:- nebija precīzi atrunāts, ka jaunatnes lietu speciālisti un bāriņtiesu darbinieki speciālās zināšanas apgūst atbilstoši normatīvajiem aktiem, kuri regulē viņu kompetenci, un viņiem nav jāapgūst vēl viena izglītības programma;- nebija izstrādāts vienots apliecības par speciālo zināšanu bērnu tiesību aizsardzības jomā apguvi paraugs;- nebija izstrādāts un apstiprināts programmas paraugs zināšanu pilnveides izglītības programmai. Savukārt speciālo zināšanu sākotnējā kursa paraugs, kuru apstiprināja bērnu un ģimenes lietu ministrs 2005.gada 25.novembrī (turpmāk – apstiprinātais programmas paraugs), bija vienāds visiem speciālistiem, neskatoties uz speciālistu plašu loku, viņu dažādu pieredzi, izglītību un vajadzībām. |
| 3. | Saistītie politikas ietekmes novērtējumi un pētījumi | ANO Bērnu tiesību komitejas 2006.gada 28.jūnija ieteikumos par Latvijas Otro periodisko ziņojumu CRC/C/LVA/CO/2 19(c).punktā tiek rekomendēts „palielināt pūles, lai nodrošinātu atbilstošu un sistemātisku apmācību bērnu tiesību jautājumos attiecīgo profesiju pārstāvjiem, kas strādā ar bērniem un ar bērnu jautājumiem, tostarp tiesnešiem, juristiem, tiesībaizsardzības iestāžu darbiniekiem, skolotājiem, veselības aprūpes speciālistiem un sociālajiem darbiniekiem”. 2009.gadā Tiesībsarga biroja pētījums par vardarbību jeb mobingu skolās (<http://www.tiesibsargs.lv/lat/petijumi_un_viedokli/petijumi/>), kurā atzīts, ka pedagogiem būtu nepieciešami papildus izglītojoši pasākumu par to, kā atklāt un risināt vardarbības (mobinga) gadījumus. |
| 4. | Tiesiskā regulējuma mērķis un būtība | Noteikumu projekts neparedz būtiski mainīt kopš 2005.gada ieviesto kārtību, kādā speciālisti apgūst speciālās zināšanas. Vienlaikus tā mērķis ir risināt tās problēmas un neskaidrības, kuras tika konstatētas, piemērojot MK noteikumus Nr.729 praksē.Tāpat kā līdz šim:- speciālists speciālās zināšanas (profesionālās kvalifikācijas pilnveides programmu) apgūst gada laikā pēc tam, kad ir stājies amatā vai pieņemts darbā (3.punkts);- speciālās zināšanas pilnveido periodiski ik pēc pieciem gadiem (5.punkts);- ja speciālists speciālās zināšanas (pilnu kursu vai atsevišķas tēmas) apguvis, iegūstot augstāko izglītību vai apgūstot citu formālās izglītības programmu, šis kurss vai tēma nav jāapgūst atkārtoti (3. Un 4.punkts). Beidzoties 5 gadu periodam, speciālists, kurš speciālās zināšanas apguvis, iegūstot augstāko izglītību vai apgūstot citu formālās izglītības programmu, pilnveido savas zināšanas periodiski ik pēc 5 gadiem, tāpat kā pārējie speciālisti; - speciālo zināšanu izglītības programmas apjoms ir 40 stundas, zināšanu pilnveides izglītības programmas apjoms – 24 stundas (6.punkts), atsevišķām speciālistu grupām noteikts cits apjoms vai norādīts cits normatīvais regulējums (2.1. un 2.3. apakšpunkti);- apmācības īsteno Izglītības iestāžu reģistrā reģistrēta izglītības iestāde (11.punkts);- izglītības programmu var īstenot kā daļu no plašākas izglītības programmas (18.punkts). Noteikumu projekts ievieš šādus precizējumus un izmaiņas:- precizētas izglītības programmā iekļautas tēmas, papildus izdalot tēmu par starpinstitucionālo sadarbību bērnu tiesību aizsardzības nodrošināšanā un tēmu par nepilngadīgo administratīvo pārkāpumu procesā, civilprocesā un kriminālprocesā (8.punkts). Praksē šīs tēmas jau iepriekš tika integrētas apmācībās, tomēr, ņemot vērā to aktualitāti, ir nozīmīgi noteikumu projektā tās minēt atsevišķi;- vairākām speciālistu grupām noteikts stundu apjoms, kāds jāatvēl konkrētām tēmām (12.punkts). Speciālistiem, kuri saskārās ar nepilngadīgajiem, kuri cietuši noziedzīgajos nodarījumos, vai ar nepilngadīgajiem, pret kuriem ir ierosināts kriminālprocess vai administratīvā pārkāpuma lietvedība, ir ļoti būtiski apgūt saskarsmes ar nepilngadīgajiem īpatnības, lai pratināšana un paskaidrojumu ņemšana noritētu pēc iespējas saudzīgāk nepilngadīgo psihei. Savukārt speciālistiem, kuri saskārās ar nepilngadīgajiem no riska ģimenēm, ir būtiski pilnveidot zināšanas vardarbības pret bērnu atpazīšanā. - noteiktas prasības lektoriem, kuri vada mācības (9.punkts). Līdz šim šādas prasības tika noteiktas apstiprinātajā izglītības programmas paraugā, un praksē izglītības iestāde nevarēja saskaņot mācību programmu ar Labklājības ministriju, ja lektoru izglītība un pieredze nebija atbilstoša. Lektoriem izvirzītā prasība - akadēmiskā augstākā vai otrā līmeņa profesionālā augstākā izglītība, kas var būt iegūta jebkurā jomā, vienlaikus papildus lektoriem ir jābūt teorētiskajām zināšanām un praktiskajām iemaņām atbilstošajā jomā, t.i., bērnu tiesību aizsardzībā, psiholoģijā vai sociālajā darbā.- saskaņā ar grozījumiem Bērnu tiesību aizsardzības likumā speciālās zināšanas ir jāapgūst arī pedagogiem. Ņemot vērā to, ka atbilstoši Ministru kabineta 2011.gada 7.jūnija noteikumiem Nr. 431 „Pedagogu profesionālās kvalifikācijas pilnveides kārtība” pedagoga pienākums ir apgūt profesionālās kvalifikācijas pilnveides programmas, kuru apjoms triju gadu laikā nav mazāks par 36 stundām (kopsummā), noteikumu projekts paredz, ka pedagogi speciālas zināšanas bērnu tiesību aizsardzības jomā apgūst un pilnveido atbilstoši normatīvajiem aktiem par pedagogu profesionālās kvalifikācijas pilnveides kārtībai (2.1.3.apakšpunkts). Ņemot vērā to, ka patlaban spēkā esošajos MK 2013.gada 2.jūlija noteikumos Nr. 363 „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kvalifikācijas pilnveides kārtību” nav paredzēts, ka pedagogi apgūst tēmas par bērnu tiesību aizsardzību A vai B profesionālās kvalifikācijas pilnveides programmas ietvaros, šajā normatīvajā aktā ir nepieciešams veikt grozījumus;- noteikumu projekts paredz, ka prokurori apgūst 40 stundu izglītības programmu un 24 zināšanu pilnveides izglītības programmu (nevis 20 un 12 stundu izglītības programmu, kā bija paredzēts iepriekš MK noteikumos Nr.729), kas dos iespēju labāk apgūt bērna pratināšanas iemaņas. Šī prasība izstrādāta saskaņā ar Eiropas Parlamenta un Padomes 2011.gada 13.decembra direktīvas 2011/93/ES par seksuālas vardarbības pret bērniem, bērnu seksuālas izmantošanas un bērnu pornogrāfijas apkarošanu, un ar kuru aizstāj Padomes Pamatlēmumu 2004/68/TI 20.pantu, kas paredz, ka cietušo bērnu nopratina minētajam nolūkam īpaši apmācīti speciālisti;- skaidri noteikts, ka jaunatnes lietu speciālisti speciālās zināšanas apgūst Ministra kabineta 2008.gada 16.decembra noteikumos Nr.1047 „Jaunatnes lietu speciālistu apmācības kārtība” noteiktajā kārtībā, bet bāriņtiesas darbinieki izglītības programmu apgūst atbilstoši Ministru kabineta 2006.gada 5.decembra noteikumos Nr.984 „Noteikumi par bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa mācību programmas saturu un apmācības kārtību” noteiktajam (2.1.apakšpunkts). Šajos noteikumos paredzēts, ka jaunatnes lietu speciālisti apgūst pamatprogrammu ne mazāk kā 80 akadēmisko stundu apmērā, tai skaitā 8 stundas tiek atvēlētas tiesību pamatiem un bērnu tiesību aizsardzībai, savukārt bāriņtiesu priekšsēdētāji, bāriņtiesu priekšsēdētāju vietnieki un bāriņtiesu locekļi apgūst programmu ne mazāk kā 150 stundu apjomā, kā arī ik pēc 5 gadiem pilnveido zināšanas, apgūstot programmu 24 stundu apjomā. Izglītības programmā bāriņtiesu speciālistiem tiek iekļautas tēmas par bērna tiesībām un vardarbību pret bērniem;- izglītības programmu paraugus apstiprina labklājības ministrs (10.punkts). Izglītības programmu paraugiem ir rekomendējošs raksturs. Izglītības iestādes var izmantot izglītības programmu paraugus, izstrādājot savas programmas par speciālajām zināšanām bērnu tiesību aizsardzības jomā;- izglītības programmu var īstenot ne tikai izglītības iestādes, bet arī ministriju padotības iestādes, kuru nolikums paredz izglītojošas darbības veikšanu (11.punkts);- pirms īstenošanas izglītības iestādes vai ministriju padotības iestādes, kuru nolikums paredz izglītojošas darbības veikšanu, izglītības programmu saskaņo ar Valsts bērnu tiesību aizsardzības inspekciju (11. punkts), nevis ar Labklājības ministriju;- Noteikumu projekts paredz atšķirīgu kārtību, kā Bērnu tiesību aizsardzības likuma 5.1 panta pirmās daļas 20.punktā minētās citas personas, ar kuru pieņemtu pārvaldes lēmumu, faktisku rīcību vai cita veida darba vai dienesta pienākumu veikšanu tiek vai var tikt skartas bērna tiesības un tiesiskās intereses, apgūst un pilnveido speciālās zināšanas bērnu tiesību aizsardzības jomā (2.3. apakšpunkts. 15.punkts). Bērnu tiesību aizsardzības likuma 5.1 panta pirmās daļas 20.punkta minēto subjektu lokā neietilpst Bērnu tiesību aizsardzības likuma 5.1 panta pirmās daļas 1.-19.punktā minētie subjekti, tomēr ietilpst to profesiju pārstāvji, kuri, veicot savus ikdienas pienākumus, var laicīgi pamanīt un novērst bērnu tiesību pārkāpumus. Piemēram, tie var būt pašvaldības policijas policisti, kuri pilda kārtībnieka pienākumus un savā ikdienas darbā var saskarties ar Latvijas Administratīvo pārkāpumu kodeksa 172.pantā minētajām situācijām, kad nepilngadīgo iesaista alkoholisko dzērienu lietošanā, par ko nepieciešams sastādīt administratīvo protokolu. Bērnu tiesību aizsardzības likuma 5.1 panta pirmās daļas 20.punktā minētais personu loks neaptver tās personas, kuru pieņemtais pārvaldes lēmums, faktiskā rīcība vai cita veida darba vai dienesta pienākumu veikšana ietekmē bērna tiesības pastarpināti vai kuriem atbilstoši normatīvajos aktos noteiktajam, nav iespējas vai tiesību vērtēt, cik lielā mērā pieņemtais lēmums ietekmē bērna tiesības. Piemēram, Uzturlīdzekļu garantiju fonda administrācija, kuras pienākums ir bez sevišķa tiesas lēmuma stāties piedzinēja vietā uzturlīdzekļu lietā, nevērtēs, vai šāda rīcība skar vai var skart citus parādnieka apgādībā esošus bērnus. Noteikumu projekts paredz, ka Bērnu tiesību aizsardzības likuma 5.1 panta pirmās daļas 20.punkta minētajām citām personām, ar kuru pieņemtu pārvaldes lēmumu, faktisku rīcību vai cita veida darba vai dienesta pienākumu veikšanu tiek vai var tikt skartas bērna tiesības un tiesiskās intereses, speciālo zināšanu bērnu tiesību aizsardzības jomā apguvi un pilnveidi organizē darba devējs. Šādu apmācību (gan sākotnējo, gan zināšanu pilnveides – reizi piecos gados) apjoms nav mazāks par astoņām akadēmiskām stundām. Apmācību saturu (tēmas) darba devējs saskaņo ar Valsts bērnu tiesību aizsardzības inspekciju. Apmācību tēmas tiek izvēlētas atbilstoši noteikumu 8.punktā minētajām apmācību tēmām, ņemot vērā apmācāmo personu darba specifiku. Detalizēta programma un pasniedzēju piesaiste paliek darba devēja ziņā un, ja nepieciešams, apmācību nodrošināšanai darba devējs var piesaistīt kvalificētus lektorus. Piemēram, ja darba devējs uzskata, ka ir jābūt apmācībām tikai par darbu ar nepilngadīgo, kurš izdarīja administratīvos pārkāpumus, tad organizē apmācības atbilstoši šai vajadzībai. VBTAI rakstiski tiek informēta, par kādām tēmām un kādā apmērā tiks organizētas apmācības. Darba devējs var lemt, vai pēc šo apmācību apgūšanas ir nepieciešams organizēt pārbaudes darbu. Par darba devēja organizētajām apmācībām noteikumu pielikumā pievienotā apliecība netiek izsniegta, apmācību apgūšanas fakts tiek fiksēts darbinieka lietā. Šajos noteikumos minētās profesionālās kvalifikācijas pilnveides programmas un darba devēja organizētā apmācība tiek saskaņota ar VBTAI, tā netiek licencēta vai akreditēta.- tiek noteiktas vienotā parauga apliecības (pielikums), kā arī noteiktas prasības, kad apliecība apmācību dalībniekam tiek izsniegta (16. punkts). Līdz šim prasība apmeklēt 90% kursa nodarbību un sekmīgi nokārtot noslēguma pārbaudījumu tika iekļauta izglītības programmas paraugā un praksē tika ievērota. Lektors var izvēlēties noslēguma pārbaudījuma formu, izvērtējot konkrēto mērķauditoriju. Noslēguma pārbaudījums var būt ļoti daudzveidīgs, piemēram, rakstveida pārbaudījums, dalība diskusijā, apliecinot savu kompetenci, uz kāzusu risināšanu vērsts uzdevumus, gadījuma analīze utt. Personas, kuras kādu no speciālo zināšanu tēmām ir apguvušas ne agrāk kā pirms pieciem gadiem, iegūstot augstāko izglītību vai tālākizglītību (noteikumu 4.punkts), var atkārtoti neklausīties jau apgūtās tēmas, tomēr kārto pārbaudes darbu par visām apmācībā iekļautām tēmām. Ja apmācības tiesnešiem nodrošina Latvijas Tiesnešu mācību centrs, apliecības dalībniekiem parasti netika izsniegtas, jo šī informācija tiek uzkrāta LTMC datu bāzē, līdz ar to tiesnešiem, kuri apmeklēja mācības bērnu tiesību aizsardzības jomā, nav apliecību.- lai nodrošinātu mērenu pāreju un neradītu nesamērīgus apgrūtinājumus izglītības iestādēm un speciālistiem, noteikumu projekts paredz divas pārejas normas, nosakot, ka tās izglītības iestādes, kuras izglītības programmas ir saskaņojušas ar Bērnu un ģimenes lietu ministriju, Bērnu ģimenes un sabiedrības integrācijas lietu ministriju vai Labklājības ministriju pirms šo noteikumu stāšanās spēkā, šīs izglītības programmas var īstenot ne vēlāk kā līdz 2014.gada 31.decembrim (19.punkts), kā arī paredzot, ka speciālistiem, kuri ir apguvuši speciālās zināšanas bērnu tiesību aizsardzības jomā pirms šo noteikumu stāšanās spēkā, izsniegtā apliecība par zināšanu apguvi ir derīga līdz tās termiņa beigām, t.i. 5 gadus kopš izsniegšanas brīža (20.punkts). Noteikumu 20.punkts attiecas arī uz tiem speciālistiem, kuri būs apguvuši vai iesāks apgūt speciālās zināšanas laika posmā no 2013.gada 4.jūlija, kad noteikumi Nr. 729 zaudēja spēku, līdz šo noteikumu spēkā stāšanās dienai. Tādejādi noteikumu projekts paredz nodrošināt apmācību nepārtrauktību, un apliecības, kuras tiks izsniegtas laika posmā, kad spēkā ir Bērnu tiesību aizsardzības likuma norma, bet nav attiecīga Ministru kabineta regulējuma, tiks atzītas par derīgām. |
| 5. | Projekta izstrādē iesaistītās institūcijas | Valsts bērnu tiesību aizsardzības inspekcija, Valsts policijas speciālisti.  |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Līdz ar noteikumu projektu tika izstrādāti izglītības programmu paraugi dažādām speciālistu grupām: policistiem; tiesnešiem, advokātiem un prokuroriem; psihologiem; pārējiem speciālistiem. Izstrādājot izglītības programmu paraugus, tika ņemti iepriekšējo apmācību dalībnieku ieteikumi, starptautisko organizāciju ieteikumi, ES direktīvu un Eiropas Padomes konvenciju prasības. Noteikumu projekta 13.punkts paredz, ka šos izglītības programmas paraugus apstiprina labklājības ministrs. Pirms šo izglītības programmu paraugu apstiprināšanas to saturu nepieciešams saskaņot ar dažādām valsts un pašvaldību iestādēm (tām iestādēm, kuru speciālistiem būs nepieciešams apgūt speciālās zināšanas), kā arī izglītības iestādēm un nevalstiskām organizācijām, kuras līdz šim bija īstenojušas speciālistu apmācības (Valsts policijas koledža, nodibinājums „Centrs Dardedze”, Pašvaldību mācību centrs, LU juridiskā fakultāte) un profesionālajām organizācijām (piem., Latvijas Klīnisko psihologu asociācija). Izglītības programmu paraugi tika nosūtīti visām saskaņošanā iesaistītajām ministrijām, minētajām institūcijām un organizācijām pēc noteikumu projekta izsludināšanas Valsts sekretāru sanāksmē. Saskaņošanas sanāksmē tika konstatēts, ka izglītības programmu paraugi pilnveidojami.Noteikumu projekts paredz, ka speciālās zināšanas bērnu tiesību aizsardzības jomā speciālisti apgūst, piedaloties klātienes apmācībās. Viens no būtiskākajiem ieguvumiem, organizējot klātienes apmācības, ir iespēja dažādu jomu speciālistiem mijiedarboties un dalīties savā pieredzē, kopīgi strādājot pie konkrētu kāzusu risināšanas. Pieredze nodrošināt alternatīvas apmācību formas (moduļu mācības, interneta tiešraide, vebināri, mācību materiālu prezentācijas, audio ieraksti utt.) par dažādām tēmām ir Latvijas Tiesnešu mācību centram un Valsts policijas koledžai. Tomēr materiāli neklātienes mācību formām bērnu tiesību aizsardzības jomā nav izstrādāti un pagaidām Latvijā nav pietiekamas pieredzes, kā apmācības par šo tēmu nodrošināt neklātienē. Labklājības ministrija vērtēs un strādās pie iespējām ar laiku dažādot apmācību formas, sagatavojot un aprobējot mācību materiālus par tēmām, kas ir saistītas ar bērnu tiesību aizsardzību. Strādājot pie iespējām dažādot mācību formas, vienlaikus būs nepieciešams meklēt risinājumus kādā veidā un kādām speciālistu grupām organizēt pārbaudes darbu. Grozījumu Bērnu tiesību aizsardzības likumā (51.panta otrajā daļa, saskaņa ar kuru sagatavots noteikumu projekts) izstrāde tika uzsākta 2011.gadā. Likumprojekts par grozījumiem BTAL tika izsludināts VSS 19.05.2011. (VSS-503). Likumprojekta 3.pants paredzēja izteikt BTAL 20.pantu jaunā redakcijā. Likumprojekta anotācijā norādīts: „Vienlaikus, tāpat kā līdz šim, šis valsts pienākums nav tulkojams kā valsts apmaksātas apmācības, bet izpaudīsies kā uzraudzība pār to, lai noteikto grupu speciālisti šādas zināšanas apgūtu”.Par likumprojektu tika saņemti šādi atzinumi:- TM (06.06.2011.) lūdz precizēt personu loku, kurām nepieciešams apgūt speciālas zināšanas, bet kopumā neiebilst pret šo regulējumu. - IEM (06.06.2011.) lūdz precizēt personu loku, kurām nepieciešams apgūt speciālas zināšanas, bet kopumā neiebilst pret šo regulējumu. - IZM (31.05.2011.) lūdz precizēt personu loku, kurām nepieciešams apgūt speciālas zināšanas, bet kopumā neiebilst pret šo regulējumu. - ĢP (03.06.2011.) norāda, ka, lai nodrošinātu to, ka speciālās zināšanas ir visiem speciālistiem, kuri izskata lietas, kas saistītas ar bērnu tiesību aizsardzību, būtu nepieciešams paredzēt šāda pienākuma izpildei vajadzīgos finanšu resursus.- „Resursu centrs sievietēm „Marta”” (02.06.2011.) prasa veikt grozījumus LAPK, paredzot administratīvo atbildību valsts vai pašvaldības iestādes vadītājam, ja viņš nav nodrošinājis, ka lietas, kas saistītas ar bērnu tiesību aizsardzību, izskata speciālists, kuram ir speciālas zināšanas šajā jomā. „Marta” norādīja, ka praksē trūkst kontroles un atbildīgas noteikšanas mehānisma, lai šī tiesību norma efektīvi tiktu piemērota. 05.09.2011. notiek saskaņošanas sanāksme par likumprojektu, un tā 3.pants tiek precizēts. Vienlaikus, ņemot vērā ĢP izteiktos iebildumus, pārejas noteikumi ir papildināti ar termiņu, līdz kuram personām, kuras nav apguvušas speciālas zināšanas bērnu tiesību aizsardzības jomā, tās būs jāapgūst. Pārejas termiņš – 2015.gada 1.janvāris. Līdz ar to, likumprojekts tiek saskaņots ar visām institūcijām, izņemot „Resursu centru sievietēm „Marta””, un 17.10.2011. tiek iesniegts Valsts kancelejā.17.11.2011. likumprojekts tiek skatīts VSS. VSS protokola Nr. 45 25.§ 2.punktā tika noteikts: „Labklājības ministrijai papildināt anotāciju, norādot, ka tuvojoties pārejas perioda beigām (2015.gada 1.janvāris) Labklājības ministrija sagatavos grozījumus Administratīvā procesa kodeksā, paredzot administratīvo atbildību valsts vai pašvaldību iestādes vadītājam, un iesniegt to Valsts kancelejā.”16.12.2011. LM Valsts kancelejā iesniedz saskaņoto un precizēto likumprojektu. Likumprojekta tālākā virzība kavējās tāpēc, ka nav vēl panākta vienošanās par saistīto likumprojektu par grozījumiem LAPK (par jautājumu, kas nav saistīts ar speciālistu apmācībām). 10.04.2012. likumprojekts apstiprināts MK sēdē (sēdes prot. Nr.19, 17.§). 17.05.2012. likumprojekts iesniegts Saeimā. 1.lasījums – 24.05.2012.; 2.lasījums – 25.04.2013.; 3.lasījums – 30.05.2013. Izskatīšanas gaitā Saeima mainīja likumprojekta pantu numerāciju, un daļa no 20.panta kļuva par 51.pantu.2014.gada 6.martā Saeima 3.lasījumā atbalstīja grozījumus Bērnu tiesību aizsardzības likumā, kas paredz termiņa pagarinājumu izglītības programmu apguvei tiem speciālistiem, kuriem apmācības organizē Valsts bērnu tiesību aizsardzības inspekcija, un nosaka, ka šīs personas, kuras nav apguvušas speciālas zināšanas bērnu tiesību aizsardzības jomā, ir tiesīgas veikt darba vai dienesta pienākumus līdz šī noteiktā termiņa beigām. BTAL pārejas noteikumi tika papildināti ar 26., 27., 28.punktu šādā redakcijā:„26. Šā likuma 5.1panta 1.1daļā minētās speciālās zināšanas šā likuma 5.1panta pirmās daļas 6., 11., 14. un 17.punktā minētās personas, kā arī 19.1punktā minētās personas, kuras pārstāv vai aizstāv nepilngadīgos kriminālprocesā, apgūst ne vēlāk kā līdz 2017.gada 31.decembrim.27. Šā likuma 5.1panta 19.1punktā minētās personas, kuras nepārstāv vai neaizstāv nepilngadīgos kriminālprocesā, speciālās zināšanas bērnu tiesību aizsardzības jomā apgūst ne vēlāk kā līdz 2019.gada 31.decembrim.28. Personas, kuras nav apguvušas speciālās zināšanas bērnu tiesību aizsardzības jomā, ir tiesīgas veikt darba vai dienesta pienākumus līdz šā likuma pārejas noteikumu 25., 26. un 27.punktā noteiktā termiņa beigām.”Tādejādi Bērnu tiesību aizsardzības likumā tiks noteikts pārejas periods līdz 2017.gada 31.decembrim, līdz kuram ieslodzījuma vietu darbiniekiem, kuri strādā ar nepilngadīgajiem, tiesnešiem, prokuroriem, Valsts policijas amatpersonām, kuras strādā ar bērniem, un advokātiem, kuri pārstāv vai aizstāv nepilngadīgos kriminālprocesā, būs nepieciešams apgūt speciālās zināšanas bērnu tiesību aizsardzības jomā. Pēc šī pārejas perioda beigām praksē nevajadzētu rasties situācijai, ka, piemēram, bērnu pārstāv advokāts, kuram nav apgūtas speciālas zināšanas bērnu tiesību aizsardzības jomā.  |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | * Bērnu tiesību aizsardzības likuma 51.pantā minētās personas:

Ārpusģimenes aprūpes iestāžu vadītāji, sociālie darbinieki un sociālie rehabilitētāji (38 valsts, pašvaldību un citu organizāciju bērnu sociālās aprūpes centri, 188 sociālie darbinieki un sociālie rehabilitētāji); bāriņtiesas priekšsēdētāji, bāriņtiesas priekšsēdētāja vietnieki un bāriņtiesas locekļi; izglītības iestādes vadītāji un vadītāja vietnieki audzināšanas darbā; Izglītības kvalitātes valsts dienesta speciālisti (46); jaunatnes lietu speciālisti (75); ieslodzījuma vietu darbinieki, kuri strādā ar nepilngadīgajiem (137); pašvaldības administratīvās komisijas vadītāji vai pašvaldības administratīvās komisijas bērnu lietu apakškomisijas vadītāji; pašvaldības pedagoģiski medicīniskās komisijas vadītāji; pašvaldības policijas darbinieki, kuri strādā ar bērniem un ģimenēm; 119 pašvaldību sociālo dienestu vadītāji un 297 sociālo dienestu sociālie darbinieki, kuri strādā ar ģimenēm ar bērniem (2012.gada dati); prokurori (kopējais skaits 2012.gada beigās – 461); sociālie pedagogi un psihologi, kuri strādā ar bērniem; tiesneši (kopējais skaits 2012.gada beigās - 424); Valsts bērnu tiesību aizsardzības inspektori (26); Valsts pedagoģiski medicīniskās komisijas vadītājs; Valsts policijas amatpersonas, kuras strādā ar bērniem (730 kriminālpolicijas izmeklētāji un 31 nepilngadīgo lietu inspektori); vispārējās izglītības, profesionālās izglītības un interešu izglītības pedagogi (kopējais pedagoģisko darbinieku skaits 2012./2013.gadā – 29028); Valsts probācijas dienesta darbinieki (kopējais skaits 2011.gadā – 391); advokāti (Latvijas Zvērinātu advokātu kolēģijā ir 1338 advokātu).* Izglītības iestādes:

Ar Bērnu un ģimenes lietu ministriju un Labklājības ministriju 40 stundu izglītības programmas ir saskaņojušas 4 Izglītības iestāžu reģistrā reģistrētas iestādes (Latvijas Pašvaldību mācību centrs, Valsts policijas koledža, SIA „Mācību un konsultāciju centrs ABC”, SIA „Darba vide”). Augstskolu un koledžu, kuras potenciāli var īstenot izglītības programmu, skaits 2012./13.gadā ir 61.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts netieši ietekmēs visus bērnus Latvijā, jo speciālisti, kuri pārrauga bērnu tiesību ievērošanu vai strādā ar bērniem, tiks pilnvērtīgāk apmācīti un tādējādi tas sekmēs bērnu tiesību ievērošanu, vardarbības atklāšanu un prevenciju. Pēc Centrālās statistikas pārvaldes datiem bērnu skaits vecumā līdz 17 gadiem (ieskaitot) 2013.gadā bija apm. 347018.Apmācības ietekmēs (uzlabos prasmes) to speciālistu darbu, kuri strādā ar bērniem kriminālprocesa, administratīvo pārkāpumu procesa vai civilprocesa ietvaros. 2012.gadā tika celta apsūdzība par 558 nepilngadīgo izdarītiem noziedzīgiem nodarījumiem, bet noziedzīgos nodarījumos cietuši 556 bērni, no tiem 256 vecumā līdz 14 gadiem. 2012.gadā pašvaldību administratīvās komisijas pieņēma 108 lēmumus par audzinoša rakstura piespiedu līdzekļu piemērošanu bērniem par viņu izdarītajiem administratīvajiem pārkāpumiem. Par Latvijas Administratīvo pārkāpumu kodeksā paredzēto pārkāpumu izdarīšanu pie administratīvās atbildības sauktas 9270 nepilngadīgas personas vecumā no 14 līdz 18 gadiem. |
| 3. | Tiesiskā regulējuma finansiālā ietekme | * Ietekme uz bērnu tiesību aizsardzības likuma 51.pantā minētām personām:

 Noteikumi izdoti saskaņā ar Bērnu tiesību aizsardzības likuma 5.1 pantu, kas neparedzēja ietekmi uz valsts budžetu. Tiem speciālistiem, kuri izskata lietas, kas saistītas ar bērna tiesību aizsardzību, pienākums apgūt speciālās zināšanas ir noteikts Bērnu tiesību aizsardzības likumā kopš 2005.gada. Valsts budžeta piešķirto līdzekļu ietvaros speciālistu apmācības prokuroriem organizē Ģenerālprokuratūra (plānotais apmācāmo speciālistu skaits 2014.gadā – ne vairāk kā 30). Mācības policijas darbiniekiem tiek organizētas Valsts policijas koledžas budžeta ietvaros (plānotais līdz 2014.gada 31.augustam apmācāmo speciālistu skaits: 3 grupas (60 cilvēki) – sākotnējais kurss, 3 grupas (60 cilvēki) – zināšanu pilnveides kurss).  2013.gada 16.jūlijā MK sēdē tika atbalstīts likumprojekts „Grozījumi Bērnu tiesību aizsardzības likumā” (turpmāk – likumprojekts), Eiropas Parlamenta un Padomes 2011.gada 13.decembra direktīvas 2011/93/ES par seksuālas vardarbības pret bērniem, bērnu seksuālas izmantošanas un bērnu pornogrāfijas apkarošanu, un ar kuru aizstāj Padomes Pamatlēmumu 2004/68/TI ieviešanai.  Likumprojekts paredz papildināt likuma 5.1 panta pirmo daļu ar 19.1 punktu, nosakot, ka speciālas zināšanas bērnu tiesību aizsardzības jomā būs nepieciešamas arī advokātiem. Vienlaikus likuma 5.1 pantu paredzēts papildināt ar 1.1 daļu, nosakot, ka, lai prokurori, tiesneši, ieslodzījuma vietas darbinieki, kuri strādā ar nepilngadīgajiem, Valsts policijas amatpersonas, kuras strādā ar bērniem, un advokāti apgūtu speciālās zināšanas par saskarsmi ar nepilngadīgo kriminālprocesa laikā, Valsts bērnu tiesību aizsardzības inspekcija (turpmāk – VBTAI) organizē mācības atbilstoši likumā par valsts budžetu kārtējam gadam piešķirtajiem līdzekļiem. Tādejādi, lai īstenotu direktīvas noteiktās prasības papildus valsts budžeta finansējums ir nepieciešams prokuroru, tiesnešu, ieslodzījuma vietu darbinieku, kuri strādā ar nepilngadīgajiem, Valsts policijas amatpersonu, kuras strādā ar bērniem, un advokātu apmācībām.2014.gada 6.martā šis likumprojekts direktīvas ieviešanai atbalstīts Saeimā. Saeimas atbalstītajā likumprojektā tika veiktas izmaiņas 5.1 pantā attiecībā uz advokātu apmācībām, kas praksē nozīmē, ka ir jāpalielina par valsts budžeta līdzekļiem apmācāmo advokātu skaits. Šo izmaiņu dēļ anotācijas III sadaļā veiktie aprēķini atšķiras no likumprojekta anotācijā ietvertajiem aprēķiniem, sākot ar 2018.gadu. * Ietekme uz izglītības iestādēm:

Tāpat kā līdz šim, izglītības iestādes varēs piedāvāt apmācības speciālistiem un, kur attiecināms, gūt peļņu. |
| 4. | Tiesiskā regulējuma nefinansiālā ietekme | Noteikuma projektā minētās izglītības programmas sekmēs speciālistu zināšanu pilnveidošanu bērnu tiesību aizsardzības jomā. Savukārt bērniem Latvijā tiks veicināta to tiesību ievērošana un pārkāpumu pret bērniem prevencija. |
| 5. | Administratīvās procedūras raksturojums | Izglītības iestāde vai ministriju padotības iestādes, kuru nolikums paredz izglītojošas darbības veikšanu, izglītības programmu saskaņos nevis ar Labklājības ministriju, bet ar tās padotības iestādi - Valsts bērnu tiesību aizsardzības inspekciju. Noteikumu projekta 14.punkts paredz jaunu pienākumu Valsts bērnu tiesību aizsardzības inspekcijai - saskaņot izglītības iestāžu izglītības programmas pirms to īstenošanas. Izglītības iestāde vai ministriju padotības iestādes, kuru nolikums paredz izglītojošas darbības veikšanu, izglītības programmu saskaņošanai ar Valsts bērnu tiesību aizsardzības inspekciju var nosūtīt pa pastu, elektroniski, parakstot ar drošu elektronisko parakstu, vai personīgi. Kopā ar mācību programmu inspekcijai nosūta iesniegumu un lektoru sarakstu, norādot lektoru izglītību, kvalifikāciju, profesionālo pieredzi. Mēneša laikā pēc iesnieguma saņemšanas inspekcija saskaņo izglītības programmu, uzdod izglītības iestādei izglītības programmu precizēt un iesniegt atkārtoti, vai pieņem lēmumu par izglītības programmas saskaņošanas atteikumu.Apmācību saturu ar VBTAI saskaņos arī darba devēji, kuri organizēs apmācības BTAL 5.1 panta pirmās daļas 20. Punktā minētajām personām. Procedūra būtība neatšķiras no iepriekš aprakstītās procedūras izglītības iestādēm. Organizējot centralizētas apmācības saskaņā ar direktīvas prasībām un atbilstoši Bērnu tiesību aizsardzības likumā noteiktajam, Valsts bērnu tiesību aizsardzības inspekcija, piesaistot dažādu institūciju pārstāvjus, veido iepirkuma komisiju, kura sagatavo iepirkuma nolikumu, tehnisko specifikāciju un līguma projektu.Citas līdz šim spēkā esošās administratīvās procedūras noteikumu projekts neparedz mainīt. |
| 6. | Administratīvo izmaksu monetārs novērtējums | Izglītības iestādes mācību programmas saskaņošana ar Valsts bērnu tiesību aizsardzības inspekciju ir bez maksas. Valsts bērnu tiesību aizsardzības inspekcijas speciālists programmas saskaņošanu veic savu pienākumu ietvaros.Valsts bērnu tiesību aizsardzības inspekcijai tiešās programmas saskaņošanas izmaksas veidosies no pasta izdevumiem, nosūtot izglītības iestādei apstiprinājumu par programmas saskaņojumu vai atteikumu saskaņot. Izglītības iestādei, ministriju padotības iestādēm, kuru nolikums paredz izglītojošas darbības veikšanu, un darba devējiem tiešās programmas saskaņošanas izmaksas būs atkarīgas no izvēlētā saziņas veida. Ja izglītības programma saskaņošanai tiks iesniegta personiski, izmaksas neveidosies. Ja izglītības programma saskaņošanai tiks nosūtīta pa pastu, izmaksas veidosies no samaksas par pasta pakalpojumiem.  |
| 7. | Cita informācija | Lai noskaidrotu, cik no pašvaldībās esošajiem speciālistiem ir apmācīti un cik lielam skaitam vēl būtu nepieciešamas apmācības, 2010.gada decembrī Labklājības ministrija veica visu pašvaldību aptauju. No 109 novadiem informāciju sniedza 54 pašvaldības, savukārt no 9 republikas pilsētām informāciju sniedza 6 (informāciju nesniedza – Daugavpils, Jēkabpils, Rīga). No sniegtās informācijas tika secināts, ka kopumā apmācības ir apguvuši 55% no visiem speciālistiem, par kuriem tika sniegta informācija (318 no 578). Ņemot vērā šo informāciju, Labklājības ministrijas pamatbudžeta apakšprogrammā 22.02.00 „Valsts programma bērnu un ģimenes stāvokļa uzlabošanai” Valsts bērnu tiesību aizsardzības inspekcija 2011., 2012. un 2013.gadā nodrošināja valsts un pašvaldību speciālistu apmācības atbilstoši MK noteikumiem Nr.729.  2011.gadā tika apmācīti 1002 speciālisti Rīgā, Liepājā, Valmierā, Jēkabpilī, Preiļos, Jelgavā, Balvos, Talsos, Ventspilī, Gulbenē, Daugavpilī, Kārsavā, Rēzeknē, Ķekavā, Tukumā, Saldū, Zantē. Apmācībās piedalījās šādu nozaru speciālisti: izglītības iestāžu darbinieki – 220, policijas darbinieki – 208, bāriņtiesu darbinieki – 223, sociālo dienestu darbinieki – 329, citu iestāžu darbinieki – 22. Papildus 2011.gadā 50 speciālisti piedalījušies apmācībās „Mediācijas kā konfliktu risināšanas metodes izmantošana skolā”, kurā piedalījās 14 sociālie pedagogi, 11 psihologi, 8 klašu audzinātāji, 8 direktoru vietnieki audzināšanas darbā, 9 citu iestāžu darbinieki. Izglītības iestāžu darbinieki bija ļoti ieinteresēti apgūt šo kursu, tomēr ierobežoto līdzekļu dēļ nebija iespējams piedāvāt apgūt šo kursu lielākam cilvēku skaitam. 2012.gadā tika apmācīti 755 speciālisti Rīgā, Jēkabpilī, Daugavpilī, Valmierā, Ventspilī, Liepājā. Apmācībās piedalījās šādu nozaru speciālisti: izglītības iestāžu darbinieki – 210, policijas darbinieki – 176, bāriņtiesu darbinieki – 96, sociālo dienestu darbinieki – 162, citu iestāžu darbinieki – 138. 2013.gadā tika apmācīti 602 speciālisti Rīgā, Kuldīgā, Madonā, Rēzeknē, Liepājā, Daugavpilī. Apmācībās piedalījās šādu nozaru speciālisti: izglītības iestāžu darbinieki – 104, policijas darbinieki – 178, bāriņtiesu darbinieki – 72, sociālo dienestu darbinieki – 206, citu iestāžu darbinieki – 42. Tātad, kopumā trīs gadu laikā Valsts programmas bērnu un ģimenes stāvokļa uzlabošanas ietvaros par speciālajām zināšanām bērnu tiesību aizsardzības jomā tika apmācīti 2359 dažādu nozaru speciālisti, tai skaitā, 507 izglītības iestāžu darbinieki, 562 policijas darbinieki, 391 bāriņtiesu darbinieks, 697 sociālie darbinieki, 202 – citu iestāžu darbinieki.  Valsts policijas koledžā atbilstoši MK noteikumiem Nr.729 (VPK īstenotās profesionālās pilnveides izglītības programmas „Bērnu tiesību aizsardzība” un „Bērnu tiesību aizsardzība -2”, kuru ietvaros Valsts policijas amatpersonas ar speciālo dienesta pakāpi, kurām nepieciešamas speciālas zināšanas bērnu tiesību aizsardzības jomā, apgūst šīs zināšanas) ir apmācīti: 2011.gadā – 242; 2012.- 114; 2013 – 186.  Latvijas Pašvaldību mācību centrā atbilstoši MK noteikumiem Nr.729 ir apmācīti: 2012.gada 6 mēnešos - 54 policijas darbinieki; 2011.gadā - 118 policijas darbinieki. Valsts programmā bērna un ģimenes stāvokļa uzlabošanai 2014.gadam, kas apstiprināta ar labklājības ministra 2014.gada 10.janvāra rīkojumu, ietverti vairāki pasākumi speciālistu apmācībām 2014.gadā. Tā, 2014.gadā 2.3.apakšnodaļas pasākumu ietvaros paredzēts: apmācīt vismaz 300 valsts un pašvaldību speciālistus 40 stundu apmācībās un apmācīt vismaz 300 valsts un pašvaldību speciālistus 24 stundu apmācību programmā; sagatavot vadlīnijas par konfliktu risināšanu skolās un apmācīt 300 valsts un pašvaldību speciālistu par konfliktu risināšanu skolās. Vienlaikus ir jāņem vērā Valsts programmas bērna un ģimenes stāvokļa uzlabošanai mērķis – nodrošināt iespēju organizēt pilotprojektus, lai rastu labāku un ilgtspējīgāku risinājumu kādai aktuālai problēmai bērnu tiesību aizsardzības jomā, un veicināt labo praksi. Valsts programmas bērna un ģimenes stāvokļa uzlabošanas mērķis nav sniegt pastāvīgu atbalstu un finansējumu vairāku gadu garumā pasākumiem, kuriem nepieciešams nodrošināt regulāru valsts vai pašvaldību finansējumu.  Izglītojošie pasākumi pedagogiem paredzēti Izglītības attīstības pamatnostādnēs 2014.-2020.gadam (atbalstītas 07.01.2014. MK sēdē). Pamatnostādnēs ir minēts, ka daļa jauniešu, kuri ir uzsākuši izglītības ieguvi, izglītības procesā sastopas ar dažādām problēmām, t.sk. vardarbību vienaudžu vidū u.c., un pamet mācības, neiegūstot savam vecumam atbilstošu izglītību. Lai risinātu vienaudžu savstarpējās vardarbības problemātiku, kā arī citas problēmas, izglītības iestādēs tiks veicināta izglītojošu, iecietību un toleranci veicinošu un informatīvu pasākumu īstenošana un metodisko materiālu sagatavošana, kā arī nodrošināta profesionālās kompetences pilnveide pedagogiem. Tādejādi pamatnostādņu ņu ostvāra rīkojumu Nr.6rīcības virziena Nr.1.2. „Pedagogu un akadēmiskā personāla motivācijas un profesionālās kapacitātes paaugstināšana” ietvaros cita starpā ir paredzēti pasākumi pirmsskolas, pamatskolas un vidusskolas pedagogu profesionālās kompetences pilnveidei, t.sk. uzņēmējspējas, IKT, vardarbības problemātikas risināšana, u.c.  Vienlaikus Izglītības uz zinātnes ministrija norāda, ka visās augstākās izglītības iestādēs, kurās īsteno pedagoģiskās izglītības programmas, ir iekļauts kurss psiholoģijā. Savukārt par pedagogu profesionālās pilnveides kursu saturisku tematiku IZM neapkopo datus. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2014** | Turpmākie trīs gadi (tūkst. euro) |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | 59.8 | 59.8 | 59.8 |
| 2.1. valsts pamatbudžets | 0 | 0 | 59.8 | 59.8 | 59.8 |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: | 0 | 0 | -59.8 | -59.8 | -59.8 |
| 3.1. valsts pamatbudžets | 0 | 0 | -59.8 | -59.8 | -59.8 |
| 3.2. speciālais budžets |  |  |  |  |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | -59.8 | -59.8 | -59.8 |
| 5.1. valsts pamatbudžets | 0 | -59.8 | -59.8 | -59.8 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Aprēķini gatavoti, ņemot vērā Eiropas Parlamenta un Padomes 2011.gada 13.decembra direktīvas 2011/93/ES par seksuālas vardarbības pret bērniem, bērnu seksuālas izmantošanas un bērnu pornogrāfijas apkarošanu, un ar kuru aizstāj Padomes Pamatlēmumu 2004/68/TI, prasību noteiktām speciālistu grupām, kurām ir saskarsme ar bērnu kriminālprocesā – tiesnešiem, prokuroriem, policijas darbiniekiem, advokātiem un ieslodzījuma vietu darbiniekiem - nodrošināt apmācības, kā arī ņemot vērā Saeimā 2014.gada 6.martā atbalstīto likumprojektu „Grozījumi Bērnu tiesību aizsardzības likumā” direktīvas ieviešanai. 2014.gadā apmācības nodrošināmas Iekšlietu ministrijas, Latvijas Republikas Prokuratūras un Tieslietu ministrijas esošo līdzekļu ietvaros.  2015.gadā līdz 2017.gadam projektā minēto normu nodrošināšanai Labklājības ministrijai Valsts bērnu tiesību aizsardzības inspekcijai (apakšprogramma 22.01.00 „Valsts bērnu tiesību aizsardzības inspekcija un bērnu uzticības tālrunis”) nepieciešams finansējums 1818 speciālistu pamatapmācību organizēšanai (3 gadu laikā, ik gadu 606 speciālistu):-730 kriminālpolicijas izmeklētāji,-131 nepilngadīgo lietu inspektori,-359 prokurori (100% rajonu un pilsētu prokuratūras un tiesu apgabalu prokuratūras prokurori, 10 prokurori no specializētajām prokuratūrām, 10- no Ģenerālprokuratūras)-335 tiesneši (100% pirmās instances tiesas tiesneši, 50% apgabaltiesas tiesneši)-126 advokāti (10% no visiem advokātiem);-137 ieslodzījuma vietu darbinieki, kuri strādā ar nepilngadīgajiem (10 Ieslodzījuma vietu pārvaldes amatpersonas (t.sk. Cēsu audzināšanas iestādes nepilngadīgajiem un Iļģuciema cietuma Administratīvo komisiju priekšsēdētāja), 22 Iļģuciema cietuma darbinieki un amatpersonas, kā arī 105 Cēsu Audzināšanas iestādes nepilngadīgajiem darbinieki un amatpersonas).Gada laikā tiks organizētas apmācības 30 grupām, tai skaitā 24 grupās tiks apmācīti 20 speciālisti katrā un 6 grupās 21 speciālists katrā. Apmācības ilgums: 40 stundas.**\*2015.gadā līdz 2017.gadam ik gadu nepieciešami 59 841.08 euro.** Izdevumi 59 841.08 euro plānoti EKK2000 „Preces un pakalpojumi”, t.sk. 59 841.08 euro EKK2800 „Pakalpojumi, kurus budžeta iestādes apmaksā noteikto funkciju ietvaros, kas nav iestādes administratīvie izdevumi”, t.sk.**:**-lektoru atalgojums, kas ietver arī autoratlīdzību par mācību materiālu sagatavošanu, - 34140.00 euro (autoratlīdzības likme 28.45 euro stundā x 40 stundas x 30 grupas)-telpu noma - 10248.00 euro (8.54 euro stundā x 40 stundas x 30 grupas)-mācību materiālu kopēšana – 2999.7 euro (4.95 euro x 606 speciālisti)-kancelejas preces – 1321.08 euro - (2.18 euro x 606 speciālisti)-apmācību organizēšana – 7683.6 euro - (256.12 euro x 30 grupas)-transporta izdevumi- 3448.7 euro*\* Lai nodrošinātu vienotu apmācību kvalitāti, apmācības metodiski tiks organizētas centralizēti. Tehnisko atbalstu apmācību nodrošināšanai, Valsts bērnu tiesību aizsardzības inspekcija veiks organizējot iepirkumu par šim mērķim piešķirtajiem valsts budžeta līdzekļiem.* *Valsts bērnu tiesību aizsardzības inspekcija sadarbībā ar iesaistītām ministrijām un Ģenerālprokuratūru sagatavo iepirkuma nolikumu un tehnisko specifikāciju, un izsludina iepirkumu par apmācību organizēšanu. Pretendents, kas tiek izvēlēts iepirkuma rezultātā, nodrošina speciālistu apmācības. Lai nodrošinātu speciālistu apmācības, tiek paredzēti izdevumi šādām pozīcijām:* *- apmācību organizēšana (Apmācību organizēšana ir apmācību koordinatora veiktās darbības: informācijas izplatīšana par apmācībām, dalībnieku atlase, piemērotu telpu meklēšana, saziņa ar pasniedzējiem un pasniedzēju darba koordinēšana, apmācību norises koordinēšana, atskaites sagatavošana par īstenotajām apmācībām, t.sk., apkopojot dalībnieku vērtējumu un izteiktos priekšlikumus, u.c. Apmācību koordinators ir iepirkuma rezultātā izvēlētā pretendenta nodarbināta persona, kura uzdevums ir veikt visas nepieciešamas darbības, lai apmācības notiktu; lai apmācību koordinators varētu veikt šo uzdevumu, viņam ir nepieciešamas atbilstošas telpas, kā arī sakaru līdzekļi. Apmācību koordinators savam darbam nevarēs izmantot Valsts bērnu tiesību aizsardzības inspekcijas telpas un sakaru līdzekļus, kā arī telpas, kurās notiek speciālistu apmācības),* *- lektoru darbs un transporta izdevumi lektoriem (apmācības tiek organizētas dažādos Latvijas novados, visos Latvijas reģionos),*  *- telpas apmācībām,**- īpaši sagatavotie izdales materiāli dalībniekiem un kancelejas preces.* *Apmācību organizēšanas izmaksas veido: cilvēkstundu izmaksas (5 dienas/ 40 stundas): 2.028 eiro/ st.; telpu izmaksas (aprīkota biroja noma, komunālie pakalpojumi utt.): 30 eiro/ dienā; sakaru pakalpojumu izmaksas: 5 eiro/ dienā.* *Cilvēkstundu izmaksas rēķinātas, ņemot vērā Ministru kabineta 2013.gada 27.augusta noteikumos Nr.665 „Noteikumi par minimālo mēneša darba algu un minimālo stundas tarifa likmi” noteikto minimālo stundas tarifa likmi (likme mazkvalificēta darba veicējiem) un palielinot to par apm. 5% (apmācību koordinators ir kvalificēts darbinieks).* *Sakaru pakalpojumi ir interneta pieslēgums, mobilais un stacionārais telefoni juridiskai personai. Sakaru pakalpojumu izmaksas, kā arī aprīkotā biroja nomas un komunālo pakalpojumu izmaksas rēķinātas atbilstoši Valsts bērnu tiesību aizsardzības inspekcijas sniegtajai informācijai, balstoties uz iepriekšējos gados veiktajiem iepirkumiem.* *Kopā 5 dienām: 81.12. euro + 150 euro + 25 euro = 256.12.**Transporta izdevumi (benzīns vai starppilsētu transporta izmantošana) rodas, lai nodrošinātu apmācības dažādos Latvijas novados visos Latvijas reģionos. Tiek apmācītas 30 grupas Rīgā un citās Latvijas pilsētās, ievērojot principu, ka apmācības notiek katrā Latvijas reģionā. Vidējais attālums no Rīgas līdz citai pilsētai, kurā notiks apmācības, ir 200 km (piemēram, Rīga – Kuldīga – 153 km, Rīga – Madona – 170 km, Rīga Rēzekne – 235 km, Rīga – Liepāja – 215 km, Rīga – Daugavpils – 224 km). Apmācības notiek 4 dienas, t.i. no Rīgas līdz apmācību vietai – 8 braucieni. Apmācības ārpus Rīgas notiek 12 grupām. Kopā 12 grupas x 8 braucieni = 96 braucieni. Kopējais nobrauktais attālums: 96 braucieni x 400 km = 38400 km. Vidējais degvielas patēriņš 7 litri/ 100 km. Kopā patērētā degviela: 2688 litri. Degvielas vidējā cena: 1,283 euro/ 1 litrs. Kopējie transporta izdevumi: 3448.7 euro.***\*2018.gadā nepieciešami 9966.38 euro.**Ņemot vērā kadru mainību, pēc pamatapmācību veikšanas (sākot ar 2018.gadu) ik gadu nepieciešams nodrošināt apmācības 100 speciālistiem (5 grupas).Izdevumi 9876.38 euro apmērā plānoti EKK2000 „Preces un pakalpojumi”, t.sk. 9876.38 euro EKK2800 „Pakalpojumi, kurus budžeta iestādes apmaksā noteikto funkciju ietvaros, kas nav iestādes administratīvie izdevumi”, t.sk: -lektoru atalgojums, kas ietver arī autoratlīdzību par mācību materiālu sagatavošanu, - 5690.00 euro (autoratlīdzības likme 28.45 euro stundā x 40 stundas x 5 grupas);-telpu noma – 1708.00 euro (8.54 euro stundā x 40 stundas x 5 grupas);-mācību materiālu kopēšana – 495.00 euro (4.95 euro x 100 speciālisti);-kancelejas preces – 218.00 euro (2.18 euro x 100 speciālisti);-apmācību organizēšana – 1280.60 euro (256.12 euro x 5 grupas);-transporta izdevumi (16 braucieni) – 574.78 euro.*Apmācības notiek 4 dienas, t.i. no Rīgas līdz apmācību vietai – 8 braucieni. Apmācības ārpus Rīgas notiek 2 grupām. Kopā 2 grupas x 8 braucieni = 16 braucieni. Kopējais nobrauktais attālums: 16 braucieni x 400 km = 6400 km. Vidējais degvielas patēriņš 7 litri/ 100 km. Kopā patērētā degviela: 448 litri. Degvielas vidējā cena: 1,283 euro/ 1 litrs. Kopējie transporta izdevumi: 574.78 euro.***\*2019.gadā nepieciešami 15950.00 euro.**Saskaņā ar noteikumu projektu speciālists ik pēc pieciem gadiem pilnveido zināšanas bērnu tiesību aizsardzības jomā, apgūstot apmācības programmu, kuras apjoms ir 24 akadēmiskās stundas. Ievērojot minēto, 250 speciālistiem, kuri tika apmācīti 2014.gadā, būs nepieciešams pilnveidot savas zināšanas. Gada laikā apmācības zināšanu pilnveidei tiks organizētas 12 grupām (250 cilvēki), tai skaitā 2 grupās tiks apmācīti 20 speciālisti katrā un 10 grupās 21 speciālists katrā.Šim mērķim būs nepieciešami 15950.00 euro, t.sk. 15950.00 euro precēm un pakalpojumiem: -lektoru atalgojums, kas ietver arī autoratlīdzību par mācību materiālu sagatavošanu, - 8193.60 euro (autoratlīdzības likme 28.45 euro stundā x 24 stundas x 12 grupas);-telpu noma – 2459.52 euro (8.54 euro stundā x 24 stundas x 12 grupas);-mācību materiālu kopēšana – 1000.00 euro (4.00 euro x 250 speciālisti); -kancelejas preces – 545.00 euro (2.18 euro x 250 speciālisti);-apmācību organizēšana - 2458.80 euro (204.9 euro x 12 grupas);-transporta izdevumi (6 grupas x 6 braucieni) – 1293.26 euro.*Apmācības notiek 3 dienas, t.i. no Rīgas līdz apmācību vietai – 6 braucieni. Apmācības ārpus Rīgas notiek 6 grupām. Kopā 6 grupas x 6 braucieni = 36 braucieni. Kopējais nobrauktais attālums: 36 braucieni x 400 km = 14400 km. Vidējais degvielas patēriņš 7 litri/ 100 km. Kopā patērētā degviela: 1008 litri. Degvielas vidējā cena: 1,283 euro/ 1 litrs. Kopējie transporta izdevumi: 1293.26 euro.**Apmācību organizēšanas izmaksas veido: cilvēkstundu izmaksas (4 dienas/ 32 stundas): 2.028 eiro/ st.; telpu izmaksas (aprīkota biroja noma, komunālie pakalpojumi utt.): 30 eiro/ dienā; sakaru pakalpojumu izmaksas: 5 eiro/ dienā. Kopā 4 dienām: 64.9 euro + 120 euro + 20 euro = 204.9***\*2020. un turpmākajos gados nepieciešami 49 077,79 euro.**Saskaņā ar noteikumu projektu speciālists ik pēc pieciem gadiem pilnveido zināšanas bērnu tiesību aizsardzības jomā, apgūstot apmācības programmu, kuras apjoms ir 24 akadēmiskās stundas. Ievērojot minēto, iepriekš apmācītajiem speciālistiem būs nepieciešams pilnveidot savas zināšanas. Gada laikā apmācības zināšanu pilnveidei tiks organizētas 30 grupām (606 cilvēki), tai skaitā 24 grupās tiks apmācīti 20 speciālisti katrā un 6 grupās 21 speciālists katrā. Šim mērķim ik gadu būs nepieciešami 39111.41 euro, t.sk. 39111.41 euro precēm un pakalpojumiem: -lektoru atalgojums, kas ietver arī autoratlīdzību par mācību materiālu sagatavošanu, - 20484.00 euro (autoratlīdzības likme 28.45 euro stundā x 24 stundas x 30 grupas);-telpu noma – 6148.8 euro (8.54 euro stundā x 24 stundas x 30 grupas);-mācību materiālu kopēšana – 2424.00 euro (4.00 euro x 606 speciālisti); -kancelejas preces – 1321.08 euro (2.18 euro x 606 speciālisti);-apmācību organizēšana - 6147.00 euro (204.9 euro x 30 grupas);-transporta izdevumi (12 grupas x 6 braucieni) – 2586.53 euro.*Apmācību organizēšanas izmaksas veido: cilvēkstundu izmaksas (4 dienas/ 32 stundas): 2.028 eiro/ st.; telpu izmaksas (aprīkota biroja noma, komunālie pakalpojumi utt.): 30 eiro/ dienā; sakaru pakalpojumu izmaksas: 5 eiro/ dienā. Kopā 4 dienām: 64.9 euro + 120 euro + 20 euro = 204.9**Apmācības notiek 3 dienas, t.i. no Rīgas līdz apmācību vietai – 6 braucieni. Apmācības ārpus Rīgas notiek 12 grupām. Kopā 12 grupas x 6 braucieni = 72 braucieni. Kopējais nobrauktais attālums: 72 braucieni x 400 km = 28800 km. Vidējais degvielas patēriņš 7 litri/ 100 km. Kopā patērētā degviela: 2016 litri. Degvielas vidējā cena: 1,283 euro/ 1 litrs. Kopējie transporta izdevumi: 2586.53 euro.*Vienlaikus katru gadu tiks turpināta 100 speciālistu apmācība pēc 40 stundu programmas, lai kadru mainība neietekmētu apmācīto speciālistu skaita samazināšanos. Izmaksas ir kā 2018.gadā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | 1. 2014.gadā finansējumu tiesnešu, prokuroru un Valsts policijas darbinieku apmācībām plānots nodrošināt no atbildīgo ministriju - Tieslietu ministrijas, Iekšlietu ministrijas un Latvijas Republikas Prokuratūras budžetiem. 2014.gadā esošo līdzekļu ietvaros plānots apmācīt:- 120 policijas darbiniekus (6 grupas);- ne vairāk kā 30 prokurorus (1 grupa- Latvijas Republikas Prokuratūras budžeta 2014.gadā iespējams novirzīt šim mērķim ne vairāk kā 1800 EUR, ņemot vērā iepriekšējos gados šīm apmācībām pieejamos līdzekļus (piemēram, 2013.gadā - 900 LVL (1280 EUR)));- ne vairāk kā 100 tiesnešus (5 grupas).Policijas darbinieku apmācības īsteno Valsts policijas koledža. Tiesnešu un prokuroru apmācību organizēšanai Valsts bērnu tiesību aizsardzības inspekcija organizē iepirkumu. Ieslodzījuma vietu darbinieki 2014.gadā netiks apmācīti. Vienlaikus Labklājības ministrija (Valsts bērnu tiesību aizsardzības inspekcija) nodrošinās 600 speciālistu apmācības Valsts programmai bērna un ģimenes stāvokļa uzlabošanai 2014.gadam piešķirto valsts budžeta līdzekļu ietvaros. 2. Jautājumu par papildu valsts budžeta līdzekļu piešķiršanu Labklājības ministrijai apmācību nodrošināšanai 2015.-2017.gadā ik gadu 59 841 euro apmērā izskatīt Ministru kabinetā kopā ar visu ministriju un centrālo valsts iestāžu priekšlikumiem jaunajām politikas iniciatīvām un iesniegtajiem papildu finansējuma pieprasījumiem likumprojekta „Par valsts budžetu 2015.gadam” un likumprojekta „Par vidēja termiņa budžeta ietvaru 2015., 2016. un 2017.gadam” sagatavošanas un izskatīšanas procesā atbilstoši valsts budžeta finansiālajām iespējām. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | - Pēc šo noteikumu stāšanās spēkā, būs nepieciešams veikt tehniskos grozījumus Ministru kabineta 2006.gada 5.decembra noteikumu Nr.984 „Noteikumi par bāriņtiesas priekšsēdētāja, bāriņtiesas priekšsēdētāja vietnieka un bāriņtiesas locekļa mācību programmas saturu un apmācības kārtību” 11.punktā, lai mainītu tajā minēto Ministru kabineta noteikumu nosaukumu. Minētos grozījumu izstrādās un virzīs Labklājības ministrija. Tehniskie grozījumi šajos noteikumos tiks iesniegti MK divas nedēļas pēc noteikumu projekta stāšanās spēkā.- Nepieciešams veikt grozījumus Ministru kabineta 2013.gada 2.jūlijā noteikumu Nr.363 „Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kvalifikācijas pilnveides kārtību” 11.punktā, iekļaujot tajā moduli „Bērnu tiesību aizsardzība”, kas ietvertu jautājumus par bērnu tiesību aizsardzības sistēmu un normatīvajiem aktiem bērnu tiesību aizsardzības jautājumos; starptautisko tiesību aktu piemērošanu bērnu tiesību aizsardzībā; vecāku un bērnu tiesībām un pienākumiem ģimenē; bērna tiesībām un pienākumiem izglītības iestādē, ārpusģimenes aprūpes iestādē; izglītojamo drošību izglītības iestādēs un to organizētajos pasākumos; bērnu ar īpašām vajadzībām tiesībām un pienākumiem, un moduli „Vardarbība pret bērnu un vardarbība bērna ģimenē”, kurā tiktu apskatīti jautājumi par vardarbības veidiem, pazīmēm un sekām, vardarbības gadījumu atpazīšanu, vardarbības radīto seku mazināšanu, starpinstitucionālu sadarbību, ja notikusi vardarbība, un nosakot, ka šo moduļu regulāra apgūšana ir obligāta. Tādejādi pedagogu profesionālo pilnveides kārtību regulēs vieni noteikumi. Grozījumus veiks Izglītības un zinātnes ministrija līdz 2014.gada 1.augustam. |
| 2. | Cita informācija | Nav  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Direktīva 2011/93/ES par seksuālas vardarbības pret bērniem, bērnu seksuālas izmantošanas un bērnu pornogrāfijas apkarošanu, un ar kuru aizstāj Padomes Pamatlēmumu 2004/68/TI. Direktīvas pārņemšanas termiņš ir 2013.gada 18.decembris. |
| 2. | Citas starptautiskās saistības | Nav. |
| 3. | Cita informācija | Tieslietu ministrija sniedza šādu salīdzinošu informāciju par Eiropas Parlamenta un Padomes Direktīva 2011/93/ES par seksuālas vardarbības pret bērniem, bērnu seksuālas izmantošanas un bērnu pornogrāfijas apkarošanu, un ar kuru aizstāj Padomes Pamatlēmumu 2004/68/TI, ieviešanas procedūrām un finansēšanas risinājumiem Lietuvā un Igaunijā: - Lietuvā par speciālistu apmācībām bērnu tiesību aizsardzības jautājumos ir atbildīga Sociālās drošības un darba lietu ministrija, izņemot policijas darbinieku apmācībās, par kurām ir atbildīga Iekšlietu ministrija un pašvaldības. Speciālistu apmācības tiek centralizēti organizētas atbilstoši Nacionālajai programmai bērnu izmantošanas novērtēšanai un bērnu atbalstam 2011.-2015.gadam un tās īstenošanai izstrādātajam rīcības plānam. 2013.gadā tika organizētas apmācības „Seksuālie noziegumi pret bērnu: speciālistu ABC” kvalifikācijas celšanai kopumā 240 speciālistiem dažādos Lietuvas reģionos, kas ikdienas darbā saskaras ar bērnu tiesību aizsardzības jautājumiem. Paredzētais ikgadējs finansējums Sociālās drošības un darba lietu ministrijas apmācībām ir 50000 LTL (apm. 14 500 EUR), savukārt Iekšlietu ministrijai – 30 LTL (apm. 7 700 EUR). Papildus Programmā paredzētajām ikgadējām speciālistu apmācībām, Sociālās drošības un darba lietu ministrija īsteno projektu EEZ Finanšu mehānisma programmas 2009.-2014.gadam „Riska grupas bērni un jaunieši” ietvaros, lai pēc Islandes modeļa („Barnahus”) izveidotu palīdzības centru bērniem, kas cietuši no seksuālas izmantošanas. Projekta ietvaros notiek speciālistu apmācības darbam ar bērniem, kas cietuši no seksuālas izmantošanas.  - Igaunijā apmācības tiek organizētas decentralizēti, proti, katra institūcija (tajā skaitā, Valsts policija, prokuratūra, tiesas) apmācības saviem speciālistiem organizē un apmaksā pati. Šo apmācību saturu katra institūcija nosaka pati atbilstoši konkrētās jomas speciālistu vajadzībām.  |

|  |
| --- |
| **1.tabula****Tiesību akta projekta atbilstība ES tiesību aktiem** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 23.panta 3.punkts. | Noteikumu projekta 5. un 6.punkts | Atbilst. | Neparedz stingrākas prasības kā Direktīva. |
| Cita informācija | Direktīvas normas, kas netiek transponētas ar šo noteikumu projektu, tiks ieviestas ar likumprojektu „Grozījumi Bērnu tiesību aizsardzības likumā”, likumprojektu „Grozījumi Krimināllikumā”, likumprojektu „Grozījumi Kriminālprocesa likumā”, likumprojektu „Grozījumi Pornogrāfijas ierobežošanas likumā”, likumprojektu „Grozījumi Sociālo pakalpojumu un sociālās palīdzības likumā” un likumprojektu „Grozījumi likumā „Par presi un citiem masu informācijas līdzekļiem””. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Noteikumu projekts izstrādāts, balstoties uz veiktajiem grozījumiem Bērnu tiesību aizsardzības likumā, kura izstrāde tika uzsākta 2011.gadā. Likumprojekta „Grozījumi Bērnu tiesību aizsardzības likumā” anotācijā kā viens no nepieciešamajiem saistītajiem tiesību aktu projektiem tika minēts noteikumu projekts. Informācija par noteikumu projektu tika iekļauta, sniedzot atbildes nevalstiskām organizācijām un izglītības iestādēm (piem., Valsts policijas koledžai).  |
| 2. | Sabiedrības līdzdalība projekta izstrādē  | Sabiedrības līdzdalība noteikumu projekta izstrādē nebija nepieciešama, jo tas attiecas uz valsts pārvaldē un pašvaldībās strādājošo, un tiesu varai piederīgo speciālistu profesionālo kompetenci. Noteikumu projekts būtiski nemaina apmācību kārtību, kura ir noteikta kopš 2005.gada. |
| 3. | Sabiedrības līdzdalības rezultāti  | Projekts šo jomu neskar |
| 4. | Saeimas un ekspertu līdzdalība | Projekts šo jomu neskar |
| 5. | Cita informācija | Nav  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Labklājības ministrija, Valsts bērnu tiesību aizsardzības inspekcija |
| 2. | Projekta izpildes ietekme uz pārvaldes funkcijām  | Noteikumu projekts paredz jaunu pienākumu Valsts bērnu tiesību aizsardzības inspekcijai - saskaņot izglītības iestāžu izglītības programmas pirms to īstenošanas, ko inspekcija veiks esošo funkciju ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunu institūciju izveide nav plānota |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Esošo institūciju likvidācija nav plānota  |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Esošo institūciju reorganizācija nav plānota |
| 6. | Cita informācija | Nav  |

Labklājības ministra vietā-

Zemkopības ministrs J.Dūklavs

20.03.2014. 08:00

7591

V.Boļšakova, 67021610

viktorija.bolsakova@lm.gov.lv